=== London Transport (1933–88) ===
Den 1. juli 1933 blev Metropolitan sammenlagt med andre Underground-jernbaner, sporvejsselskaber og busoperatører for at danne [[London Passenger Transport Board]]. Banen blev successivt rationaliseret i den efterfølgende periode. Delen nordvest for [[Aylesbury Station|Aylesbury]] blev lukket i 1936, men der kørte dog igen tog til [[Quainton Road Station|Quainton Road]] mellem 1943 og 1948. I 1936 blev Metropolitan line også forlænget fra [[Whitechapel Station|Whitechapel]] til [[Barking Station|Barking]] ad District lines spor. I 1939 overgik [[Stanmore Station|Stanmore]]-grenen til [[Bakerloo line]]. Den overgik efterfølgende til [[Jubilee line]], da den bane åbnede i 1979.
[[Fil:Metropolitan Line Heraldry white bg.JPG|thumb|right|Metropolitan lines devise.]]
Der kørte damptrukne passagertog nord for [[Rickmansworth Station|Rickmansworth]] indtil 1961 og vedligeholdelsestog indtil 1972. I september 1961 blev London Transport-betjeningen nord for Amersham standset. Lokal- og semi-hurtige tog fra Aylesbury delte dobbeltsporet med [[hovedbane]]ekspresserne på den tidligere [[Great Central Main Line|Great Central]]-oute så langt som til Harrow-on-the-Hill. På grund af væksten i forstadstrafikken på Metropolitan, blev banen nord for Harrow-on-the-Hill firsporet til [[Northwood Hills Station|Northwood Hills]] i 1961 og til Croxleyhall Junction (nord for Moor Park) i 1962.
Historie Foreninger Organisationer